NST

NST oli lappeenrantalainen vuonna 1994 perustettu salibandyn erikoisseura. Viimeisellä kaudellaan 2019–2020 NST:n miehet pelasivat Suomen toiseksi korkeimmalla sarjatasolla Divarissa ja naiset Naisten Salibandyliigassa. Seuralla oli juniorijoukkueita A–F-ikäluokissa sekä pojissa että tytöissä. Vuoden 2020 alussa NST yhdistyi lappeenrantalaisen Pontuksen Nousevan Voiman (PoNoVo) kanssa uudeksi salibandyseuraksi, joka omaksui jääkiekkoseura SaiPan brändin. Uuden seuran nimi on SaiPa Salibandy. NST pelasi kotiottelunsa Lappeenrannan urheilutalolla. Sen katsojakapasiteetti on maksimissaan 2 000 katsojaa ja kentän koko on 40 m × 20 m. == Historia == Seura perustettiin vuonna 1994 nimellä Nakkisormet ry. Mitä ilmeisimmin nimeä ehdotti alun perin Teemu Hänninen. Sen tarkoituksena oli kuvata mailaa käsitteleviä kömpelöitä käsiä. Nimestä käytettiin aluksi lyhennystä NaSo, mutta se muuttui muotoon NST. Vuodesta 2002 yhdistyksen virallinen nimi on ollut NST-Lappeenranta ry. Seuran pohjana oli kolme sählykerhoa: Nakkisormet, SBC Loosers ja Säkittäjät. Keväällä 1996 salibandyseurat Sammonlahden Pojat (SamPo) ja Sammonlahden Bandy (SamBa) sulautuivat seuraan. SamPo:n miehet ja A-nuoret sekä SamBa:n naiset siirtyivät pelaamaan seuran nimellä. Miehet saivat SamPon sarjapaikan II- divisioonasta kaudelle 1997-98, jonka päätteeksi NST nousi I-divisioonaan. Naiset puolestaan saivat SamBa:n paikan I-divisioonasta. Miehet voittivat heti ensimmäisellä I-divisioonakaudellaan pohjoislohkon ja nousivat salibandyliigaan voittamalla etelälohkon toiseksi sijoittuneen SBS Porin. Miehet ehtivät pelata kaksi kautta liigaa, ennen kuin kauden 1999–2000 päätteeksi karsiutui takaisin I-divisioonaan. Kaudella Kausi 2000–2001 naiset voittivat oman I-divisioonan lohkonsa, mutta nousu liigaan jäi haaveksi NST:n jäädessä I-divisioonan loppusarjassa kolmanneksi. Kausi 2001–2002 toi kuitenkin naisille sarjapaikan liigassa, jossa joukkue on pelannut näihin päiviin asti. Kaudella 2002–2003 miehet selviytyivät Suomen Cupin finaaliin, mutta hävisivät siellä Josballe lukemin 19-4. Miehet olivat pelanneet liigakarsinnoissa kolme kertaa, ennen kuin kauden 2004–2005 lopuksi sen onnistui nousemaan takaisin liigaan. Samalla kaudella myös naiset voittivat ensimmäisen SM-mitalinsa ollen pronssilla. Menestys jatkui kuitenkin heti seuraavalla kaudella kun naiset voittivat seuralle ensimmäisen Suomen mestaruuden ja olivat Suomen Cupissakin hopealla. Kausi 2006–2007 toi naisille SM-hopean ja Euroopan cupin pronssin. NST:n puheenjohtajat *1994–1996 Tuomo Sinkko *1996–1997 Reijo Moilanen *1997–1998 Ari Tuomikoski *1998–2003 Anneli Kiljunen *2003–2004 Antti O. Arponen *2004–2005 Marja Talikka *2005–2010 Juha Härkönen == Saavutukset == === Miehet === * Suomen Cup hopea 2002–2003 === Naiset === * SM-kulta 2005–2006, 2015–2016 * SM-hopea 2006–2007, 2010–2011 * SM-pronssi 2004–2005, 2007–2008, 2008–2009, 2009–2010, 2011–2012, 2014–2015 * Euroopan Cup pronssi 2007 * Suomen Cup kulta 2009–2010, 2010–2011 * Suomen Cup hopea 2005–2006, 2008–2009 === Juniorit === *1995: C-pojat SM-kulta *1996: B-pojat SM-hopea, D-pojat SM-hopea *1997: C-pojat SM-hopea *1998: C-pojat SM- kulta, B-pojat SM-hopea *2000: A-pojat SM-hopea, B-pojat SM-hopea *2001: C-pojat (vanhemmat) SM-hopea, C-pojat (nuoremmat) SM-pronssi *2003: B-pojat SM-hopea, C-pojat SM-hopea *2004: A-pojat SM-kulta, A-tytöt SM-pronssi, C-tytöt SM-pronssi *2005: B-pojat SM-kulta *2006: A-pojat SM-hopea *2008: A-tytöt SM-hopea *2015: C1-Pojat SM-hopea == Lähteet == == Aiheesta muualla == * Seuran kotisivu * Naisten Salibandyliiga * Divari Luokka:Lappeenrantalaiset urheiluseurat Luokka:Vuonna 1994 perustetut urheiluseurat